Hannu Mäkelä

Hannu MÄKELÄ estas finna verkisto. Li skribis kaj romanojn (unuaj en 1965), poemlibrojn, dramojn kaj librojn por infanoj. Tiukadre li estas konata eksterlande pro sia porinfana serio de "Herra Huu" (angle Mr. Boo, estone härra Huu, ruse Господин Ау, Gospodin Au, komencita en 1973). Li ankaŭ finnigis librojn. Li esploris aparte multe pri vivo kaj verkado de Eino Leino kaj L. Onerva (artista nomo de virino, kiu fakte nomiĝis Hilja Onerva Lehtinen). Li loĝas en Lohja. La patro de Mäkelä estis bazlerneja instruisto Väinö Mäkelä kaj patrino bazlerneja instruistino Eevi naskiĝnome Leinonen. Hannu Mäkelä ankaŭ estas laŭ sia edukado bazlerneja instruisto kiel siaj gepatroj kaj frato sed neniam laboris kiel bazlerneja instruisto.

Kategorio:Finnaj verkistoj
Kategorio:Finnaj poetoj
Kategorio:Finnaj porinfanaj kaj porjunulaj verkistoj